अंतर्राष्ट्रीय योग दिवस समारोह में भाग लेने के लिए प्रधानमंत्री बुधवार रात यहां पहुंचे। सुबह साढ़े छह बजे वन अनुसंधान संस्थान के परिसर में लोगों को संबोधित करने के बाद मोदी ने उनके साथ योगाभ्यास किया। बता दें कि मोदी के साथ राज्यपाल डॉक्टर के.के. पॉल, मुख्यमंत्री त्रिवेंद्र रावत, केंद्रीय आयुष मंत्री और उत्तराखंड के आयुष मंत्री हरक सिंह रावत भी मौजूद रहे। वहीं राजस्थान में योगगुरु रामदेव ने योग किया। इस दौरान वहां पर दो लाख से अधिक लोग मौजूद रहे।